Notariuslar uchun beshta ma'muriy reglament tasdiqlandi

Hujjat prezidentning "O‘zbekiston Respublikasida notariat tizimini tubdan isloh qilish chora-tadbirlari to‘g‘risida" 2019 yil 9 sentyabrdagi PF-5816-son farmoniga muvofiq qabul qilingan.

 

Norma’ning yozishicha, qaror bilan notariuslar tomonidan ko‘chmas mulklarni boshqa shaxsga o‘tkazish haqidagi bitimlarni tasdiqlashning ma'muriy reglamenti tasdiqlandi. U notarius tomonidan ko‘chmas mulkning oldi-sotdi, hadya, ayirboshlash, umrbod ta'minlash sharti bilan uy-joyni boshqa shaxsga berish shartnomalari va boshqa shu kabi shartnomalarni tasdiqlash tartibini belgilaydi.

 

Notarius tomonidan shartnoma notarial idora binosida yoki murojaat qiluvchilarning talabiga ko‘ra sayyor tartibda rasmiylashtiriladi.

 

Bitim notarial idora binosidan tashqarida rasmiylashtirilgan taqdirda, hujjatning tasdiqlovchi yozuvida bitim rasmiylashtirilgan joyning manzili ko‘rsatiladi va bitimni rasmiylashtirish hamda imzolash jarayoni majburiy audio va videoga qayd etiladi.

 

"Notariat to‘g‘risida"gi qonunning 11-moddasiga asosan O‘zbekistonda notarial harakatlar davlat tilida amalga oshiriladi. Rasmiylashtirilgan hujjat matni fuqarolarning talabiga binoan notarius tomonidan rus tilida yoki imkon bo‘lsa, boshqa maqbul tilda beriladi.

 
Shuningdek, ma'muriy reglamentda quyidagi tartiblar bayon etilgan:
Shuningdek, qaror bilan:
Hujjat 19.11.2020 yildan kuchga kirdi.